Abdullahi Aliyu Sumaila (an haife shi a ranar 23 ga watan Maris shekarar 1946 - ya rasu a ranar 11 ga watan Janairu shekarar 2003). Ya kasance mutumin da ya fara samun takardar kammala karatun jami'a a mazabar Sumaila ta Karamar Hukumar Sumaila, ya gudanar da aikin Gwamnati a matakai da dama a Nijeriya, dan siyasa, dan kasuwa kuma malamin makaranta, wanda ya zama Sakataren Ƙungiyar Dalibai Musulmai na Makarantar Horan Malamai ATC/ABU Kano, Sakatare-Janar na Ƙasa a Ƙungiyar Dalibai Yan Asalin Jihar Kano, Mataimakin Shugaban Makarantar Firamare ta garin Tsangaya a Ƙaramar Hukumar Albasu, Mataimakin Sakatare a Ofishin Majalisar Zartarwa (Cabinet Office) ne da ke Ƙarkashin Ofishin Sakataren Gwamnatin Jihar Kano, Mataimakin Sakatare a Ma'aikatar Cikin Gida da Watsa Labarai ta Jihar Kano, Sakataren Majalisar Zartarwa ta Jihar Kano, Babban Sakatare na Gwamnan Jihar Kano, Babban Sakatare na Dindindin na ma'aikatar Ayyuka, Gidaje da Sufuri da Kuma Ma'aikatar Daukar Ma'aikata ta Gwamnatin Jihar Kano, Shugaban Kungiyar Wasan Sanda (Hockey) ta Jihar Kano, Shugaban Hukumar Gudanarwa na Gidan Talabijin na Jihar Kano CTV 67 (Gidan Talabijin din Abubakar Rimi),ne wato Shugaban Gudanarwa na Hukumar Fadamun Kogunan Hadejia da Jama'are, Janar Manaja a Kamfanin Arewa Steel Works, ya kuma rike Darakta a wasu Kamfanoni masu zaman Kansu.